text: - Eg visti, at einki skip er komið heilskapað av aftur Flesjunum, sigur reiðarin, Hálvdan Gudmundsen.
text: #000005
text: Reiðarin á frystilínuskipinum Eivindi, sum í vikuni sigldi á Flesjarnar á Tangafirði, sat á skrivstovu síni og skifti orð við annan reiðara, tá hann fekk at vita, at skipið, hann er reiðari á, var endað á Flesjunum.
text: #000006
text: - Vit prátaðu vanligt prát, tá reiðarin spurdi, um eg ikki hevði hugt inn á netmiðlarnar og sæð, at Eivind stóð á Flesjunum. Tá eg sá myndina, fóru nógvir tankar ígjøgnum høvdið á mær, og eg hugsaði, at einki skip mær vitandi er komið heilskapað av aftur Flesjunum.
text: #000007
text: Hálvdan Gudmundsen vísir á, at á fyrstu myndunum, hann sá í miðlunum, sást ikki serliga væl, at skipið hevði lagt seg í bakborðssíðu.
text: #000008
text: Frystilínuskipið Eivind, sum í vikuni skuldi fara nýggjan túr til Eysturgrønlands, var á veg á Kollafjørð eftir agni og provianti, tá skipið í besta veðri sigldi seg fast á Flesjunum.
text: #000009
text: - Tá kavarar høvdu verið niðri og kannað umstøðurnar, varð greitt, at kjølurin stóð rímiliga væl fram eftir botninum, men at kneysar vóru til báðar síður - og onkustaðni so nær skipssíðuni, at kavari slapp ikki millum kneysa og skipssíðu.
text: #000012
text: Meðan Eivind stóð á Flesjunum, hevði Hálvdan Gudmundsen nógv samskifti við eitt nú MRCC, og hann var eisini nógv á stovninum í Havn.
text: #000013
text: Oljan varð pumpað úr skipinum, og áðrenn farið varð í holt við at sleipa, vóru bæði pumpur og aggregat fingin umborð á skipið, um tað skuldi hent, at Eivind fór at leka, tá tað varð hálað avaftur.
text: #000015
text: Reiðarin rósar MRCC fyri dygdargott arbeiði og góðar útrokningar í samband við eitt nú stabilitet, tá klárt skuldi gerast til at hála.
text: #000016
text: - Skipið mátti hálast av aftur sama veg, sum tað hevði siglt seg fast, og eg eri sannførdur um, at hevði bakborðssíða borið við flúrarnar, sum stungu upp so nær skipssíðuni, høvdu teir skrætt síðuna á skipinum upp.
text: #000017